《再和 其二》
宋代·潜说友

句落孤山压老林，横枝解识燮调心。众贤戛击宗韶頀，外域流传洗靺任。

不有鹿矶功许大，那能兔苑乐如今。非才久愧班东上，抱瓮何当学汉阴。

作者简介：宋元间处州人，字君高。宋淳祐四年进士，咸淳中以中奉大夫权户部尚书，知临安军府事，封缙云县开国男。时贾似道势方炽，说友曲意附和，故得进。后守平江，元兵至，弃城遁。宋亡，降元，受宣抚使之命。以官军支米不得，王积翁以言激众，遂为李雄剖腹死。有《咸淳临安志》。